
DE 

THOMA  PAYE,  AUCTORE- 


Ex  historia  medicinae  constat,  sanguinis  de¬ 
tractionem  per  multa  secula  ad  morbos  sanan¬ 
dos  in  conditionibus  atque  constitutionibus 
corporis  humani  diversis  adhibitam  esse,  plu¬ 
rimaque  instrumenta  atque  rationes  ad  eum 
humorem  emittendum  a  peritis  pariter  ac  im¬ 
peritis  hominibus  usurpata  fuisse.  Nil  mirum 
igitur  esse  potest  si  casus  multi  vitae  pericu¬ 
lum  inferentes  acciderint. 

Ex  his,  aliae  causis  casu  accidentibus  veluti 
cursui  nervorum  vasorumque  sanguiferorum 
abnormi  referendae  sunt,  aliae  ex  habitu  quo- 

vis  corporis  morboso  aut  nimium  irritabili  ori¬ 
untur.  Aliae  porro  a  quodam  aeris  atmos- 
pherici  statu  ignoto,  uti  putatur,  ortum  suum 
detrahunt,  at  multae  nimis  saepe  negligentiae 
detrahentis  aut  ignorantiae  anatomiae  origi¬ 
nem  debent. 

Sanguinis  detractionis  duo  genera  sunt,  al¬ 
terum  scilicet  generale,  alterum  locale.  Vasa, 
ad  detractionem  generalem  accommodata,  sunt 
venae  brachii,  colli,  pedis  et  tali ;  arteriae,  ra¬ 
muli  temporalis  et  occipitalis  ;  arteria  radialis 
nonnunquam  aperta  est  et  beneficio  in  iis  ex¬ 
emplis  acutis  phlegmasiarum  cerebri,  ventri¬ 
culi  etc.  quae  vires  circuitum  sanguinis  sus¬ 
tinentes  cito  exhauriunt  et  in  quibus  eo¬ 
dem  tempore  vasa,  quae  cuti  summae  adjacent, 
et  tutius  incidi  potuissent  amplitudine  immi¬ 
nuta  vel  fere  obliterata  sint,  detractio  localis 
per  hirudines,  scalpellum  et  scarificatorem 
sive  cucurbitulas  cruentas  fit. 

Hae  pericula  sibi  propria  habent,  at  in  trac¬ 
tatu  praesenti  ad  effectus  molestos  sanguinem 
ad  flexuram  brachii  detrahendi  praecipue  re¬ 
spicere  statui,  quia  scilicet  venae  ejus  saepissi- 

111  e  aperiuntur  et  ob  commeatum  suum  cum 
nervis,  arteriis,  absorbentibus,  vasis,  fasciis  etc. 
sequelas  infestissimas  edunt. 

Sequentia  sunt  incommoda  ex  sanguinis 
detractione  ori  entia  quae  praecipue  notanda 
sunt,  et  de  quibus  ordine  suo  tractare  mihi  in 
animo  est;  syncope  scilicet,  epilepsia,  thrombus, 
inflammatio  vasorum  absorbentium,  phleg- 
mon,  inflammatio  diffusa,  inflammatio  nervi, 
inflammatio  venae,  vulnus  arteriae  et  ejus  se- 
quelae. 

Ex  his  de  syncope  primo  agam.  Hic  san¬ 
guinis  missi  creberrimus  effectus  et  profecto 
saepe  admodum  optabilis  est,  ideoque  eam  hic 
proponere  inter  incommoda  vix  necesse  foret 
nisi  aliquando  etsi  raro  in  mortem  recta  et  in¬ 
opinate  desierit.  Si  cor  defectum  stimuli  sui 
naturalis  tam  subitum  aut  tantum  patiatur, 
ut  sanguinem  ad  cerebrum  vi  et  velocitate 
idoneis  propellere  nequeat,  vires  cerebri  pro¬ 
priae  haud  sustinentur,  actiones  ejus  ideo  im¬ 
pediuntur,  quoniam  musculi  respirationi  in¬ 
servientes  defectu  vis  nervosae  afficiuntur, 
actiones  pulmonum  ita  interpellantur,  quum 

respiratio  ad  actionem  cordis  superstitem 
praestandam  necessaria  sit,  nisi  pulmonum 
functio  cito  redintegretur,  mors  inevitabilis 
evadit ;  ad  hunc  exitum  impediendum  aeger 
recumbere  debet,  stimulantia  naribus  et  fa¬ 
ciei  etc.  admota  proderunt.  Si  haec  reme¬ 
dia  non  cito  bene  cedunt,  rationes  diversae 
vitam  suspensam  reficiendi  sedulo  adhiberi  et 
ad  pulmones  praecipue  dirigi  debent.  Syncope 
saepe  epilepsiam  sive  convulsiones  inducit. 

DE  THROMBO. 

Siquando  sectio  integumentorum  apertu¬ 
rae  venae  parum  respondet,  sanguis  in  textu¬ 
ram  cellulosam  vas  apertum  cingentem  injici¬ 
tur,  tumoremque  durum  et  rotundum,  qualis 
cursum  humoris  vitalis  impediat,  efficit.  Li¬ 
gatura  statim  a  brachio  tollenda  est  quoniam 
copia  magna  sanguinis  injecta,  nisi  brevi  ab¬ 
sorbeatur,  aliquantum  inflammationis  ciere  po¬ 
test. 

Absorptio  plerumque  quiete,  lotionibus  fri¬ 
gidis  et  discutientibus,  quales  muriatem  am- 


SANGUINIS  DETRACTIONE  ORTIS. 


5 


moniae,  acetum  spiritusque  continent,  cum 
pressura  modice  stricta  perficietur. 


DE  VASIS  ABSORBENTIBUS  INFLAMMATIS. 

Si  in  sanguinis  missione  scalpellum  lacerat, 
vel  quodvis  morbificum  vehit,  vel  si  plaga 
postea  quomodocunque  irritatur,  pars  affecta 
inflammatur  et  in  suppurationem  irruit ;  do¬ 
lores  emicantes  sursum  ad  axillam  et  deorsum 
per  antibrachium  ad  digitos  usque  tendunt, 
tumores  mole  diversa  in  antibrachio  super 
musculos  flexores  in  brachio  prope  musculum 
bicipitem  et  in  axilla  formantur.  Chordas  du¬ 
ras  et  dolentes  a  plaga  inflammata  ad  tumo¬ 
res  istos  (qui  nonnunquam  suppuratione  corri¬ 
piuntur)  persequi  possumus.  Interdum  tume- 
factio  brachii  generalis  cum  febre  saeva  symp¬ 
tomatica  subsequitur,  abscessus  per  cursum 
absorbentium  fiunt,  hi  postquam  inflamma¬ 
tio  desinit  duri  et  densati  perstant.  Inflam¬ 
matio  vasorum  istorum  cum  vitiis  aliis  postea 
depingendis  aliquando  complicatur. 

DE  INFLAMMATIONE. 

Haec  circumscripta  vel  diffusa  esse  potest, 
prior  sive  phlegmon  quando  gravis  est,  fe¬ 
brem  typi  inflammatorii,  posterior  sive  in¬ 
flammatio  diffusa  ut  nuper  appellatur,  in  aliquo 
decursus  sui  tempore  febrem  propriam  ge¬ 
neris  typhodei  excitat. 

DE  PHLEGMONE. 

Hujus  phlegmonis  forma  gravissima  a  vul¬ 
nere  fasciam  sub  vena  penetrante  pendet,  tela 
cellulosa  sub  fascia  saepe  gravissima  inflam¬ 
matione  plectitur  atque  febrem  saevam  arces¬ 
sit,  brachium  tensum  fit,  plurimum  tumet,  et 
oedemate  afficitur.  Cutis  circa  plagam  in¬ 
flammatur  at  mitius,  dolor  gravis  pulsans  per 
brachium  ad  humerum  emicat,  tensio  adest 
magna  brachii  atque  antibrachii,  pressura  levis 
partes  profundiores  afficiens  dolorem  summum 
affert,  qui  porro  extensione  antibrachii  mo- 
tuve  digitorum  augetur  ;  febris  vehementer 

ardet  cum  cute  calida  linguaque  crusta  obduc¬ 
ta  :  si  haec  symptomata  curationi  promptae  lo¬ 
cali  pariter  atque  generali  liaud  succumbunt, 
tumefactio  et  oedema  cum  tensione  magna 
brachii  augescunt.  Febris  delirium  inducens 
ingravescit,  actio  spasmodica  digitorum  et 
musculorum  antibrachii  subit.  Fus  sub  fas¬ 
cia  cohibitum  haec  indicia  gravia  facessit; 
sin  fascia  non  dissecatur,  pus  ad  superficiem 
(ubi  fascia  tenuissima  est)  tendit,  pure  ejecto 
febris  cessat,  at  saepe  brachium  multum,  et  ali¬ 
quando  semper  contractum  manet  neque  ve¬ 
nae  neque  absorbentia  in  hoc  vitio  inflamman¬ 
tur.  Signa  super  posita  a  quibusdam  vulneri 
tendinis  musculi  biscipitis  ab  aliis  inflamma¬ 
tioni  fasciae  ipsius  relata  sunt.  Hae  autem 
texturae  actionem  inflammatoriam  lente  om¬ 
nino  suscipiunt,  gravitatem  signorum  in  ex¬ 
emplis  talibus  a  pure  sub  fascia  haud  cedente 
cohibito  oriri  multo  verisimilius  videtur. 

DE  INFLAMMATIONE  DIFFUSA. 

Nulla  ratio  idonea  adhuc  prolata  est,  cur 
haec  affectio  telae  cellulosae  propria  ad  ser- 

pendum  adeo  proclivis  sit ;  huic  proclivitati 
periculum  ejus  summum  debetur. 

Proclivitas  ejus  ad  diffusionem  gravitati  in¬ 
flammationis  adeo  intensae  scilicet  ut  lym¬ 
phae  effusioni  obstaret,  relata  est ;  haec  autem 
sententia  minus  verisimilis  redditur,  (lympha 
in  paronychia  aliisque  inflammationibus  pari¬ 
ter  vel  etiam  magis  adhuc  intensis  effusa)  il¬ 
lam  quinetiam  Dr  Dunc an,  jun.  cuidam  con¬ 
ditioni  aeris  communis  ignotae  tribuit,  qualis 
nimirum  systema  nervosum  et  vasculare  sub 
eum  gradum  deprimat  qui  lymphae  effusioni 
faveat,  eique  ejusdem  statui  similis  qui  mor¬ 
bos  quosdam  indole  epidemica  induit ;  hoc  ve¬ 
risimilius  videtur  si  in  memoriam  revocamus 
hoc  vitium  quodammodo  epidemice  invadere 
et  porro  eo  valente,  febrem  typhoideam  atque 
erysipelas  increbescere.  Sed  haec  opinio  suf¬ 
ficere  non  videtur,  si  meminerimus  malum  is¬ 
tud  sanos  omnino  et  vigentes  invadere,  febrem 
ad  initium  saltem  haud  parum  typhi  synochae 
habere  ;  affectionem  quoque  localem  multum 
spectare  ad  formam  phlegmonoideam;  praeterea 
neque  coeli  temperiem  neque  valetudinis  con- 

ditionem  in  eo  inducendo  quicquam  valere 
apparet.  Etiamsi  causa  praedisponens  non¬ 
dum  plane  comperta  est,  effectus  tamen  ejus 
vitii  a  causis  excitantibus  diversis,  ratioque 

medendi  a  Doctore  Duncan,  juniore,  egregie 

% 

monstrata  sunt.  Indicia  ejus  formidanda  et 
exitialia  ille  pulchre  depinxit,  similitudinem¬ 
que  ejus  isti  affectioni  lethali  quae  oritur  ex 
vulneribus  in  corpore  humano  aliave  materia 
animali  recens  mortua  dissecanda  illatis,  com¬ 
probavit.  Siquando  haec  inflammatio  diffusa 

% 

velociter  serpit,  stati  m  febrem  typhoideam  ex¬ 
citat,  quae  maximam  musculorum  debilitatem 
animique  depressionem  comites  habet  et  cito 
ad  summum  vehementiae  pervehitur.  Haec 
lente  ad  resolutionem  aut  suppurationem  per¬ 
git,  in  nonnullis  exemplis  gradu  veloci  diffun¬ 
ditur. 

Ubi  vulnus  a  scalpello  causa  excitans  est, 
nonnunquam  sanescit,  aliquando  rursus  se 
aperit  humoremque  saniosum  effundit.  Post 
dies  aliquot  dolor  brachium  corripit  atque  ad 
humerum  axillamque  emicat,  adsunt  nausea 
u  t  vomitus,  sensus  frigoris  animique  depres- 

sio,  vulnus  jam  dolere  incipit.  Tumor  haud 
definitus  sese  per  brachium  et  antibrachium 
ad  axillam  versus  diffundit. 

In  planum  sine  acumine  ullo  elevatur,  tac¬ 
tui  laevis  est  et  aequalis,  sensumque  quasi  re¬ 
silientem  vel  uti  Dr  Duncan,  jun.  graphice 
vernaculo  sermone  designat  (boggy)  praebet, 
brachium  (cutis  colore  nil  mutato,)  magis  tu¬ 
mescit  et  tactum  aut  motum  acerrime  dolet. 
Tumor  et  teneritudo  ad  pectus  et  retrorsum 
spinam  versus  patent,  quoniam  febris  pro  ra¬ 
tione  affectionis  localis  provectae  semper  in¬ 
gravescit,  pulsus  primo  frequens  et  plenus, 
frequentior  adhuc  sed  exilis  debilisque  evadit, 
cutis  haud  insigniter  calet,  lingua  foeda  est, 
inquietudo,  nisus  ad  vomitum  vomitusque  ip¬ 
se  urgere  queant,  debilitas  magna  adest,  vultus 
anxietatem  monstrat ;  hoc  tempore  maculae 
rubrae  et  vesicationes  basi  livi  ia  instructae  in 
partibus  brachii  diversis  jam  sese  produnt ;  do¬ 
lor  nunc  multum  inspiratione  augetur;  pulsus 
acer  est  et  frequens’;  singultus  importunus  ur¬ 
get;  respiratio  tarda  fit  atque  laboriose  peragi¬ 
tur;  sudores  frigidi  erumpunt;  delirium  fugax 

instat  ;  partes  extremae  frigentes,  pulsusque 
intermittens  magnaque  virium  prostratio  mor¬ 
tem  praenunciant.  Haec  est  adumbratio  in¬ 
flammationis  diflusae  generis  gravissimi,  quod 
vero  gravitatem  signorum  atque  diuturnita¬ 
tem  attinet  multum  variat,  per  hebdomadas 
aliquot  durare,  aegrumve  post  dies  paucos  in¬ 
terimere  potest. 

TERMINATIONES. 

In  exemplis  levioribus  vel  ubi  curatio  tem¬ 
pestiva  et  prompta  adhibita  est,  resolutio  for¬ 
tasse  accidere  queat,  sed  morbus  suppuratione 
fere  semper  desinit :  haec  plerumque  late  pa¬ 
tet,  interdum  a  lympha  coagulabili  effusa  com¬ 
pescitur,  accumulationes  puris  in  axilla,  in  tela 
cellulosa  pectoris  et  nonnunquam  sub  muscu¬ 
lis  pectoralibus  formantur.  Tela  cellulosa  in 
exemplis  gravioribus  deperditur,  sed  aliquando 
reficitur,  partesque  (quae  contractae  fuerant) 
mobilitatem  suam  naturalem  recipiunt ;  in¬ 
flammatio  ad  pleuram  pulmonesque  serpere 

cognita  est,  et  pus  extra  pectus  formatum  per 
bronchia  exscreatum  fuit,  aerque  ex  pulmo¬ 
nibus  locum  ejus  occupans  tumores  emphyse- 
matosos  formavit, 

INFLAMMATIONIS  DIFFUSAE  PATHOLOGIA. 

Tela  cellulosa  primo  tantummodo  oede- 
matosa  est :  serum  effusum  fluidum  limpidum 
aut  rubore  tinctum  est,  et  (textura  divisa)  fa¬ 
cile  effluit.  Vitio  progrediente  textura  cellu¬ 
losa  materia  albida  semifluida  refercitur,  quae 
non  effluit,  deinde  magis  opaca  et  subalba, 
subrubra  aut  subviridis  evadit,  denique  ma¬ 
teria  purulenta  formatur,  sed  cellulis  dis¬ 
cretis  continetur;  telae  cellulosae  structura 
organica  perditur  et  mortua  fit.  Puris  accu¬ 
mulationes  magnae  fiunt,  in  quibus  tela  cel¬ 
lulosa  demortua,  stuppae  madefactae  vel  co¬ 
rio  haedino  (Anglice,  chamois  leather)  similis 
jacet,  glandulae  et  lymphaticae  raro  impli¬ 
cantur,  sed  aliquando  glandulas  afficit,  quae  in 
suppuratione  desinit.  Exemplis  gravioribus 


SANGUINIS  DETRACTIONE  ORTIS.  13 


textura  musculosa  conficitur  et  mortua  fit. 
In  stadio  provecto  ubi  cutis  ob  effusionem 

valde  intenta  est,  inflammatur,  sed  texturae 

* 

cellulosae  imo  etiam  musculosae,  sine  ulla  cu¬ 
tis  inflammatione,  morbus  lethalis  subesse 
queat.  In  exemplis  diuturnis  ossa  carie  af¬ 
fecta  inventa  sunt. 


DIAGNOSIS. 

Phlegmon  merus  ab  hac  inflammatione 
diffusa,  tumore  initio  duro  et,  quando  super¬ 
ficiem  adjacet,  circumscripto,  postea  mollito 
quinetiam  acuminato  et  rubente  et,  quando 
fasciae  subjacet,  dolore  saevo  pulsante  febre 
inflammatoria  atque  dolore  ad  superficiem 
minore,  dignoscitur. 

Ab  erysipelate  discrepat,  quia  nulla  cutis  in¬ 
flammatio  adest,  sensum  quendam  proprium 
resilientem  et  quasi  paludosum  praebet,  sem- 
per  in  suppurationem  desinit,  quia  denique 
sese  in  axilla  lateris  affecti  concentrare  pro¬ 
clivis  est. 

Ab  inflammatione  venae  notis  sequentibus 
internoscitur,  vena  inflammata  chordae  similis 
sub  integumentis  jacet,  dolor  pressura  excita¬ 
tus  ad  ejus  cursum  cohibetur,  doloris  minus 
membro  moto  sentitur,  neque  respiratio  in 
venae  inflammatione  adeo  afficitur  nisi  quan¬ 
do  affectiones  istae  conjunguntur  ubi  diagno¬ 
sin  certam  instituere  difficillimum  est. 

Ab  inflammatione  absorbentium  ita  discer¬ 
nitur  ;  haec  vasa  veluti  chordae  durae  inflam¬ 
matae  et  dolentes  tactu  percipiuntur,  ple¬ 
rumque  in  tumores  inflammatos  qui  mature 
conspiciuntur  desinentes,  febris  levior  absor¬ 
bentium  inflammationem  comitatur,  generis¬ 
que  inflammatorii  est,  nisi  quum  affectiones 
ambae  conjungantur. 

A  febre  typhoidea  distat,  quia  febris  ejus 
etiamsi  isti  similis  tamen  symptomatica  est, 
quia  semper,  quod  ad  vehementiam  attinet, 
affectioni  locali  respondens,  hac  exacerbata,  in¬ 
gravescit,  sed,  mitiore  facta,  mitescit,  cerebrum 
quoque  minus  quam  in  typho  patitur,  histo¬ 
ria  demum  morbi  diagnosin  adjuvabit. 

Prognosis  fausta  est  sicubi  febris  indo- 

lem  minus  typhoideam  quam  inflammatori¬ 
am  habet,  quando  inflammatio  non  ad  pectus 
aut  axillam  serpsit,  itemque  ubi  abscessus 
distincti  formantur. 

N, 

MEDENDI  RATIO. 

Absorbentibus  inflammatis  atque  generi  in¬ 
flammationis  priori  telae  cellulosae  antiplilo- 
gistica  est ;  curatio  autem  inflammationis  dif¬ 
fusae  saepe  mixta  est  et  rationes  stimulantem 
et  antiphlogisticam  complectitur. 

Curatio  absorbentium  inflammatorum,  pro 
gradu  inflammationis  localis  febrisque  arden¬ 
tis,  regenda  est ;  regimen  antiphlogisticum  fe¬ 
re  semper  necessarium  fiet,  sed  quoniam  vasa 
absorbentia  aliquando  inflammatione  diffusa 
quoque  implicantur,  curatio  pro  gradu  vitii 
posterioris  variabit. 

INFLAMMATIONIS  PHLEGMONOSiE  CURATIO. 

In  exemplis  hujus  inflammationis  venaesec- 
tionem  secutae  lenioribus  atque  superficiem 

afficientibus,  nil  aut  parum  febris  comitatur, 
quies  et  lotiones  frigidae  saturninae  solae 
postulantur.  In  forma  autem  gravi  et  pro¬ 
funde  sita  febris  vehementer  ardet  et  saepe 
delirium  arcessit,  quoniam  liaec  praecipue  ten¬ 
sione  fasciae  super  pus  et  membranam  cellu¬ 
losam  inflammatam  sustinetur,  ad  tensionem 
minuendam  et  pus,  si  sub  fascia  formatur, 
evacuandum,  fasciam  late  et  quamprimum 
dividi  oportet.  Benjamin  Bell  incisionem 
in  fascia  per  aliquot  pollices  patentem  ab  in¬ 
teriore  condylo  per  antibrachium  faciendam 
suadet,  alii  vero  fasciam  (ubi  a  tendine  bici¬ 
pitis  abit)  dividi  jubent,  fascia  in  aliquot  par¬ 
tibus  praesertim  dependentibus  incidi  de¬ 
bet,  et  accumulationes  novae  puris  incisiones 
repetitas  postulant :  ad  excitationem  generalem 
subigendam  sanguinis  missio  pro  vehementia 
affectionis  et  aegri  constitutione  usurpanda 
est ;  detractio  sanguinis  localis,  cataplasmata, 
fomenta,  etc.  partibus  antibrachii  diversis  ad¬ 
movenda,  proderunt. 

INFLAMMATIONIS  DIFFUSA  CURATIO. 

Quoniam  symptomata  signaque  localia  hu¬ 
jus  vitii  membranam  cellulosam  occupan¬ 
tis  semper  eadem  sunt  et  gradu  tantum  se¬ 
cundum  causam  excitantem  constitutiones¬ 
que  diversas  discrepant,  ad  febrem  de  qua 
hic  agitur,  illustrandam,  quasdam  sententias 
Doctoris  Duncan,  junioris,  quanquam  mor¬ 
bum  orientem  ab  infectione  in  necrotomia 
contracta  elucidare  ab  eo  prolatas,  citare  liceat. 
“  The  debility,”  inquit  ille,  “  is  often  the  con- 
“  sequence  of  preceding  excitement  ;  but  in 
“  the  worst  cases,  no  symptom  of  excitement 
“  precedes  the  debility, — the  cause,  wliatever 
44  it  may  be,  operating  as  a  airect  sedative,  re- 
“  ducing  the  powers,  and  rendering  them  in- 
44  capable  of  reaction  ;  but  if  the  patient  live 
“  long  enough,  the  debility  is  succeeded  by 
44  true  exhaustion.  There  appears  to  be  in 
44  this  affection  an  intense  and  long  cold  stage, 
“  which  carries  off  tlie  patient  before  reaction 

takes  place ;  therefore,  in  those  cases  which 
begin  with  extreme  debility,  on  tlie  same 
“  principies  with  whicli  malignant  intermit- 
“  tents  are  treated,  we  sliould  administer  dif- 
“  fusible  stimuli  until  reaction  commences, 
“  and  tlien  the  antiphlogistic  treatment  sliould 
“  be  vigorously  enforced.” 

Curatio  generalis  et  localis  est ;  ambae  in 
hoc  malo  fere  paris  momenti  sunt :  consilium 
maxime  optabile  est  diffusionem  inflamma¬ 
tionis  (effusione  lymphae  inducta)  compescere, 
quae  quidem  istam  proclivitatem  cohibet.  Si 
aeger  validus  est  morbusque  tantummodo 
membrum  corripuit,  sanguinis  detractio  ge¬ 
neralis  pro  vehementia  indiciorum  repetenda 
et  medicamenta  aperientia  cum  antimoniali- 
bus  ad  excitationem  febrilem  subigendam 
usurpari  debent.  Si  vitium  ad  axillam  partes- 
que  adjacentes  serpserit,  resolutio  vix  sperari 
potest :  depletio  igitur  proclivitatem  ejus  in¬ 
signiter  pertinacem  ad  suppurationem  mora¬ 
bitur  quidem,  sed  nequaquam  penitus  prohi¬ 
bebit,  neque  ideo  tentanda  est  nisi  febris  in¬ 
dole  admodum  ardente  instruatur.  Fomenta 

et  cataplasmata,  quam  calidissima  tolerari  pos¬ 
sunt,  jam  admovenda  sunt,  et  si  proclivitatem 
ad  diffusionem  velocem  prodit,  incisiones  pro¬ 
fundae  in  partibus  telae  cellulosae  diversis 
fieri  debent  quamvis  etiam  pus  nondum  for¬ 
matum  sit.  Inflammatio  incisionibus  orta 
depositionem  lymphae  ciebit  et  serum  effluens 
adjuvabit,  vesicatoria  humero  laterique  thora¬ 
cis  admota  eundem  effectum  felicem  praestant. 
Argenti  nitras,  potassa  ferrumque  candens  ad 
idem  consilium  peragendum  usitata  fuere,  li¬ 
gatura  circa  artum  affectum  pro  tempore  im¬ 
posita  cum  beneficio  admota  est.  Ubi  magna 
mobilitas,  corporis  totius  inquietudo,  pervigi¬ 
liumque  morbosum  adsunt,  opium  cum  anti- 
monialibus  aut  vinum  ipecacuanhae,  (diaeta 
refrigerante  et  nutriente  concessa)  proderunt. 
Quando  suppuratio  accessit  quae  in  exemplis 
nonnullis  tarda  erit,  vires  vino,  cerevisia  forti 
ciboque  concoctu  facili  (quantus  sumi  potest) 
sustinendae  sunt.  Dr  Duncan  curationes  de- 
pletoriam  et  stimulantem  simul  adhibitas  mi¬ 
nime  adversari  censet,  quippe  quia  indicia  ex¬ 
hausti  oniscum  inflammatione  ardenti  adsunt : 

ad  conditionem  priorem  medendam,  vinum, 
opium  et  ejusmodi  remedia,  ad  posteriorem 
sanguinis  missio  accommodata  sunt.  Rationes 
utraeque  et  seorsim  et  conjunctim  adhibitae 
fuere,  sed  nimis  saepe  utcunque  variatae  spem 
prorsus  fefellerunt.  Detractionem  sanguinis 
ad  initium  vel  ante  suppurationem  factam  pe¬ 
nitus  necessariam  esse  inter  omnes  constat,  et 
in  stadio  priori  remedia  frigida  parti  affectae 
admota  plurimum  prosunt. 

DE  AFFECTIONIBUS  A  NERVIS  VULNERATIS 

ORTIS. 


Quae  a  vulneribus  lenibus  veluti  in  venae- 
sectione  oriuntur  plerumque  mobilitatis  mag¬ 
nae  cerebri  nervorumque  tantummodo  symp¬ 
tomaticae  existunt,  in  feminis  quam  viris  sae¬ 
pius  accidere  solent.  Haec  cerebri  nervorum¬ 
que  irritabilitas  magna  quovis  tempore  vitae 
et  causis  diversis  excitari  potest,  hujusmodi 
causae  sunt,  nimia  eorum  virium  exercitatio, 
pathemata  mentis,  intemperantia ;  nonnulli  ta- 


SANGUINIS  DETRACTIONE  ORTIS.  21 


lem  conditionem  irritabilem  a  parentibus  ma¬ 
nia  aliisve  generis  nervosi  morbis  effectis 
adepti  esse  videntur.  Nervum  in  venaesec- 
tione  laesum  esse  concludere  liceat,  si  dolor 
acutus  eo  tempore  statim  sensus  est,  si  do¬ 
lores  per  cursum  nervi  emicant,  si  partes,  qui¬ 
bus  impenditur,  torpent.  Signa  subsequentia 
et  diuturnitate  et  gradu  variant :  quidam  par¬ 
um  inflammationis  sed  multum  doloris  ner- 
vosaeque  irritationis  habent,  primo  vulnus 
aliquantum  inflammari  solet,  tumefactio  bra¬ 
chii  generalis  saepe  supervenit,  actiones  mus¬ 
culorum  spasmodicae  vel  partis  cujus  vis  vel 
generales,  convulsiones  etiam,  affectiones  te¬ 
tanicae  cum  aliis  generis  nervosi  conditioni¬ 
bus  morbosis  accidere  possunt.  Vulnus  fortasse 
sanescat  atque  tamen  liaec  vitia  per  menses 
vel  vitam  ipsam  perstent,  facile  per  intervalla 
excitanda  et  in  constitutionibus  admodum 
mobilibus  coma  et  mentis  alienationem  cum 
impetu  sanguinis  vehementi  caput  versus  ce¬ 
rebri  laesionem  minitante,  inductura.  Ner- 
vus  vel  ex  parte  vel  ex  toto  secari  vel  tan¬ 
tummodo  pungi  potest. 

CURATIO. 

Junctionem  vulneris  statim  et  perfecte 
factam  incommodis  secuturis  obstare  semper 
constitit  ideoque  nervo  laeso  usque  cura  sum¬ 
ma  tentanda  est,  aliter  enim  inflammatio  fila¬ 
mentorum  nervi  verisimiliter  accedet,  eo  ma¬ 
gis  si  vulnus  irritetur,  aegerque  proclivitatem 
supra  memoratam  habeat.  Inflammatione  et 
febre  supervenientibus  regimen  antiphlogisti- 
cum  sedulo  instituere  oportebit,  affectioni¬ 
bus  saevis  spasmodicis  accedentibus.  Mon- 
ro  incisionem  paulo  supra  vulnus  propter 
inflammationis  limites  incertas  ad  nervum 
dividendum  fieri  suasit,  vesicatorium  bra¬ 
chio  appositum  vel  unguenta  irritantia,  usus¬ 
que  pro  tempore  tournequeti  spem  leva¬ 
minis  polliceri  videntur,  ubi  porro  medica¬ 
mentis  purgantibus  et  antispasmodicis  adju¬ 
vantur.  Si  postquam  sanescit  vulnus  haec  indi¬ 
cia  gravia  nihilominus  perstant,  si  quoque  cura 
% 

idonea  functioni  ciborum  concoctionis  adbibi¬ 
ta  est,  si  vesicatoria,  linimenta  irritantia  et  gal- 
vanismus  nil  prosint,  partem  nervi  quoque 

tollere  conari  necesse  erit,  si  exploratione  ac¬ 
curate  instituta,  aberratio  a  statu  partis  natu¬ 
rali  detegi  potest.  Si  constitutio  multum  la¬ 
boret  neque  remedia  supradicta  levamen  affe¬ 
rant,  operatio,  si  omnino  fieri  potest,  peragi 
debet. 


DE  VENiE  INFLAMMATIONE. 

ILec  interdum  per  tunicam  internam  vasis 
in  truncum  praecipuum  venosum  etiamque  ad 
membranam  cordis  serpit,  effusionem  lymphae 
coagulabilis  inducere  potest,  aut  pus  per  ab¬ 
scessus  discretos  secernitur,  aut  cum  massa 
sanguinis  commiscetur.  Quando  inflammatio 
minor  est,  ejus  symptomata  indicia  inflamma¬ 
tionis  localis  communis  referunt,  quando  vero 
major  est  purisque  secretionem  ciet,  febris 
typi  typhoidei  (quae  febri  inflammationis  dif¬ 
fusae  similis  est)  excitatur.  Vulnus  saepe  sa¬ 
nescit,  at  post  diem  unum  vel  alterum  dolor  et 
tumefactio  per  cursum  venae  patent,  cutis  su¬ 
pra  jacens  ruberrima  fit  et  vehementer  dolet, 
febris  jam  saeviter  ardet,  pulsus  frequens  eva¬ 
dit  et  debilis.  Cutis  aret,  lingua  foeda  est. 

tumores  dolentes  denique  supra  claviculam  et 
sub  angulo  maxillae  ob  morbum  ad  venas  ju¬ 
gulares  serpentem  sese  produnt,  vasa  capitis 
nimis  onerata  fiunt,  delirium  et  mors  subeunt. 
Sectione  cadaveris  facta,  venae  densatae  saepe 
in  multis  partibus  obliteratae  reperiuntur,  ve¬ 
nae  brachii,  antibrachii  et  subclavianae  lym¬ 
pha  vel  pure  obductae,  venae  jugulares  inter¬ 
nae  pariter  atque  externae  fabricam  arteriosam 
referentes,  nonnunquam  pure  repletae,  vasa 
capitis  turgida,  abscessusque  aliquando  in  pul¬ 
monibus  formati  inveniuntur. 


KATIO  MEDENDI. 


Quoniam  haec  indicia  ab  inflammatione 
acuta  tunicae  interioris  venae  pendent,  regi¬ 
men  antiphlogisticum  quam  maxima  cura  ser¬ 
vatum  ad  puris  formationem  prohibendam 
necessarium  erit,  Hunter  et  Abernethy 
compressionem  venae  supra  vulnus  ad  inflam¬ 
mationem  adhaesivam  suscitandam  suadent, 
si  tamen  pus  formetur,  venam  cordi  propius 
bipartiri  plus  beneficii  afferat. 

DE  ARTERIIS  VULNERATIS. 

Arteria  humeralis  aut  ulnaris  in  venaesec- 
tione  dividi  potest  adeo  ut  haemorrhagia  in¬ 
gens  vel,  si  negligatur,  affectiones  aneurisma- 
les  inducantur  :  ubi  casus  tales  accidunt,  liga¬ 
turae  et  sub  et  supra  vulnus  propter  anasto¬ 
moses  imponendae  sunt.  Aneurismatis  duo 
genera  sunt,  aneurisma  scilicet  spurium,  varix¬ 
que  aneurismalis,  quae  cum  altero  comparata 
raro  occurrit,  prius  pressura  interdum  cura¬ 
tum  est.  Sed  arteriam  supra  tumorem  ligare 
ratio  tutissima  est.  Quoniam  varix  aneuris¬ 
malis  et  aneurisma  varicosum  plerumque  in¬ 
noxia  manent,  operatione  haud  opus  est  nisi 
quum  tumor  dirumpitur,  re  tamen  ita  se  ha¬ 
bente,  arteria  et  sub  et  supra  affectionem  liganda 
est.  Pressura  vel  canalem  arteriae  vulneratae 
vel  tubum  venae  per  inflammationem  adhaesi¬ 
vam  perficere  queat. 

Affectiones  antea  descriptae  operationes  in 
aliis  quoque  venis  et  arteriis  ad  sanguinem  de¬ 
trahendum  institutas  subsequi  et  eadem  indi¬ 
cia  monstrare  possunt. 

FINIS. 

